Z A P I S N I K

44. sjednice održane dana 8. studenoga 2019. s početkom u 13:20 sati, u uredu ravnateljice.

Predsjedavatelj sjednice je predsjednik Školskog odbora

NAZOČNI: 6 članova i ravnateljica po službenoj dužnosti

NENAZOČNI: 1 član - opravdano

Predsjednik konstatira da sjednici prisustvuje većina članova Školskog odbora.

Predlaže sljedeći

D n e v n i r e d :

1. Verifikacija zapisnika 43. sjednice (predsjednik)
2. Suglasnost za zasnivanje radnog odnosa (ravnateljica)
3. Usvajanje izmjene i dopuna Pravilnika o načinu i postupku zapošljavanja (tajnica)
4. Usvajanje Pravilnika o naknadi troškova za službena putovanja (tajnica)

Jednoglasno je prihvaćen predloženi dnevni red.

AD 1.

Svi članovi Školskog odbora, uz poziv, dobili su i Zapisnik sa prethodne sjednice. Primjedbi nije bilo.

Jednoglasno je donesena

O D L U K A

 Usvaja se zapisnik 43. sjednice Školskog odbora.

AD 2.

 Jednoglasno je donijeta prethodna

SUGLASNOST

 Sklapa se ugovor o radu sa Melitom Kolarec, 40 sati rada tjedno, na poslovima nastavnika tjelesne i zdravstvene kulture, na neodređeno vrijeme – pripravnik. Početak rada je 8. studenoga 2019.

AD 3.

Jednoglasno je donijeta

ODLUKA

O IZMJENAMA I DOPUNAMA

 PRAVILNIKA O NAČINU I POSTUPKU ZAPOŠLJAVANJA

Članak 1.

**U čl. 7. st. 1.**

Toč. 11. mijenja se i glasi:

„naznaku da prikupljeni i obrađeni osobni podaci služe za potrebe provedbe natječajnog postupka“.

st. 2 mijenja se i glasi:

Uz prijavu kandidati su dužni priložiti:

1. Životopis
2. Diplomu odnosno dokaz o stečenoj stručnoj spremi
3. Dokaz o državljanstvu
4. Uvjerenje da nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona s naznakom roka izdavanja ne starije od dana raspisivanja natječaja
5. Elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje ne starije od dana raspisivanja natječaja.

Prijavu je potrebno vlastoručno potpisati.

Članak 2.

**Dodaje se naslov ispred čl. 8.** koji glasi:

**Poništenje natječaja**

**Dodaje se novi članak 8**. koji glasi:

Natječaj se poništava ako je objavljen suprotno važećim propisima ili zbog drugih opravdanih razloga. Odluku o poništenju natječaja donosi ravnatelj. Poništenje natječaja objavljuje se na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči Škole.

Ako prema natječaju nitko ne bude izabran odnosno ne bude sklopljen ugovor o radu, ravnatelj donosi odluku o ne zasnivanju radnog odnosa.

U slučaju iz stavaka 1. i 2. ovoga članka natječaj će se ponoviti, a do zasnivanja radnog odnosa na temelju ponovljenoga natječaja ili na drugi propisani način, radni odnos će se zasnovati u skladu s člankom 5. stavkom 2. ovoga Pravilnika.

**Dosadašnji članci 8. do 21.** **postaju čl. 9. do 22.**

Članak 3.

**Dosadašnji čl. 11. st. 2** koji postaje čl. 12. st.2. mijenja se i glasi:

„Poziv kandidatima na razgovor (intervju) objavljuje Povjerenstvo na web stranici Škole na način **da** **se objavi popis imena i prezimena kandidata koji su odabrani i to abecednim redom**“.

Članak 4.

**Dosadašnji čl. 13. st. 4** koji postaje čl. 14. st. 4 mijenja se i glasi:

„U izvješću se objavljuje rang-lista kandidata“.

Članak 5.

**Dosadašnji čl. 18. st. 3.** koji postaje čl. 19. st.3 mijenja se i glasi:

„Kandidati će biti izvješteni o rezultatima putem mrežnih stranica Škole“.

Članak 6.

**Dodaje se čl. 23.**

Stupanjem na snagu izmjena Pravilnika prestaje važiti:

Pravilnik o načinu i postupku zapošljavanja KLASA:003-05/19-01/01, URBROJ: 2171-08-09-19-01 s početkom važenja 16. travnja 2019.

Članak 7.

**Dosadašnji čl. 22. postaje čl. 24.**

AD 4.

 Jednoglasno je donijeta

O D L U K A

 Usvaja se Pravilnik o naknadi troškova za službeno putovanje.

Sjednica je zaključena u 13:45 sati.

KLASA: 003-06/19-01/24

URBROJ: 2171-08-09-19-01

ZAPISNIČAR: PREDSJEDNIK ŠKOLSKOG ODBORA: